**Ari Mika Petteri Salmivuori** (s. 1964) on suomalainen suursijoittaja ja  Ajanta Oy:n omistaja, jonka hän perusti 1989. Ajanta Oy:llä on useita sijoituksia ja erityisesti cleantechissä eli alalla, joka edistää luonnonvarojen kestävää käyttöä. Suurimpia pörssinoteerattuja sijoituksia ovat Alexandria Pankkiiriliike, Betolar, Relais Group ja Biokraft.  Salmivuori on asunut ulkomailla 1990-luvun alkupuolelta lähtien. Hänellä ja hänen yhtiöillään on useita kiinteistösijoituksia Lontoossa, Espanjassa, Turkissa sekä Suomessa. Ajanta on yksi Suomen suurimmista ns. family officeista eli perheomisteisista sijoitusyhtiöistä.

Yrityskaupat
------------

Ari Salmivuoren varallisuus on syntynyt yritysten perustamisilla ja yrityskaupoilla. Salmivuori perusti 1980-luvulla yhdessä Rauno Puolimatkan kanssa Aurator Varainhoidon, joka on edelleen toiminnassa oleva varainhoitaja, mutta Salmivuori on myynyt omistuksensa. 
Salmivuori perusti Puolimatkan sekä Kai Mäkelän kanssa paikallislehtiin keskittyneen Janton –konsernin vuonna 1992. Yhtiö siirtyi Suomen pörssin päälistalle vuonna 1999 ja se myytiin yhdysvaltalaiselle BA Capital Management Europe II LLC`lle vuonna 2003. 

Internet-huuman ja mobiililiikenteen kasvun Salmivuori oivalsi 1990-luvulla, jolloin hän oli mukana perustamassa Saunalahti Groupia. Salmivuori vaikutti lainsäädäntöön niin Suomessa kuin Euroopassa, jotta riippumattomilla teleoperaattoreilla tuli olemaan paremmat edellytykset toimia. Samalla suurelle yleisölle tuli kilpailun myötä edullisimpia ja parempia operaattoripalveluita. 
Salmivuori on osallistunut muun muassa Elisan, Amerin ja Saunalahden yritysjärjestelyihin, joissa oli mukana myös islantilainen Thor Björgólfsson.

Salmivuori oli mukana, kun Islannin Thor syksyllä 2006 yritti ostaa Suomen valtiolta kiinteistösijoitusyhtiö Kapiteelin. Salmivuoren omistama Ajanta ja Thorin kiinteistösijoitusyhtiö Samson Properties ostivat yhdessä skottipankki Royal Bank of Scotlandin kanssa vajaan 400 miljoonan euron arvosta kiinteistöjä Helsingin keskustasta sijoitusyhtiö Capmanilta. 

Helsingin Sanomien (HS 18.5.2008) mukaan "- -Salmivuori on yhdistänyt velkavivun menestyksekkäästi niin sanottuun osakkeiden termiinikauppaan. Salmivuoren varallisuus lasketaan kymmenissä miljoonissa". Toisaalta Salmivuori teki suuret tappiot urheiluvälineyhtiö Amerin osakkeilla vuonna 2008, kun Ajanta hankki termiinikaupoilla liki 20 prosentin osuuden Amerista, mutta joutui myymään omistuksensa sen jälkeen, kun yhtiön osakkeen kurssi romahti tulosvaroituksen seurauksena.

Ajantalla on ollut useita rohkeitakin sijoituksia.  Yksi tällainen oli Suomen itärajalle rakennettu Zsar-kauppakeskus , joka ajautui konkurssiin 2022. Kuitenkin suurin osa Ajanta Oy:n ja Salmivuoren hankkeista on ollut taloudellisesti menestyneitä.

Salmivuori on sijoittanut myös useisiin eri toimialojen yrityksiin. Pörssiin on tuotu yhtiöitä kuten Alexandria Pankkiiriliike, Betolar, Biokraft ja Relais Group, joissa Ajantalla tai Salmivuorella on ollut merkittävä rooli ja iso omistus. 

Vuonna 2010 Salmivuori perusti Black Donuts –nimisen yhtiön, joka keskittyy ympäristöystävällisempiä autonrenkaita valmistavien yhtiöiden prosessien konsultointiin. 

Salmivuori on perehtynyt ympäristöteknologiaa sekä ympäristöä suojeleviin tuotantotapoihin. Salmivuori käynnisti vuonna 2020 Ajanta Innovations –sijoitusyhtiön, joka on keskittynyt Cleantechiin. Tämän teknologian on tarkoitus edistää luonnonvarojen kestävää käyttöä.  Näitä osakkuusyhtiöitä ovat Black Donuts, Betolar, Coolbrook, Filtrabit. Finnforel, Resand ja Safegrid.  Financial Timesin "Technology Champion 2022" -listauksessa vuoden johtavaksi teolliseksi tuotantoinnovaatioksi lehti valitsi Coolbrookin. Financial Times palkitsee vuosittain yhtiöitä, joiden teknologioilla vastataan tärkeimpiin globaaleihin geopoliittisiin ja taloudellisiin haasteisiin. Valinnassa painotettiin Coolbrookin teknologian vaikutusta raskaan teollisuuden CO2-päästöjen vähentämisessä, mitä on aiemmin pidetty erittäin vaikeana ja kalliina.

Puoluerahoitus
--------------

Salmivuori on kertonut maksaneensa 12 vuoden aikana miljoona euroa poliittisten puolueiden rahoitukseen.

Perhetausta
-----------

Salmivuoren isä oli Järvenpään kaupunginjohtaja, kansanedustaja Kaarle Salmivuori. Kaarle Salmivuori tuli tunnetuksi myös kaupunginjohtajana johtamansa Järvenpään kaupungin kanssa tekemistään kiinteistökaupoista.

Ari Salmivuorella on neljä lasta ja hän on naimisissa Katri Nygårdin kanssa.

Katso myös
----------

* Eufex
* Suomen vaalirahoitusskandaali 2008
* Arvopaperin Pörssirikkaat
* Ajanta

Lähteet
-------

1. 1 2   .aspx Kaarle Salmivuori *Suomen kansanedustajat*.  6.12.2015. Eduskunta.
2. ↑   Vaaliraha kytkee useat ministerit raskaan sarjan suursijoittajiin, Jaakko Lyytinen, Helsingin Sanomat 18.5.2008
3. ↑  Relais Group suurimmat osakkaat.  *Arvopaperi*, 2019. ISSN 145.  [{{{www}}} ].
4. 1 2 3  Election financiers, Did the ministers and others know whose money they were getting? 20.5.2008 Helsingin Sanomat
5. ↑  www.ajanta.fi
6. ↑
7. ↑
8. ↑
9. 1 2  Maan tapa (Google books s. 101)
10. ↑
11. ↑  Helman, Lyytinen, Manninen. Helsingin Sanomat 18.5.2008. Vaalien rahoittajat.
12. ↑  Tommi Melender: Nämä nimet jäivät kärjen ulkopuolelle pörssirikkaiden joukossa – Salmivuori tähyää paluuta listalle *Arvopaperi*. Viitattu 5.11.2021.
13. ↑  Yritykset | Itärajan jättimäistä Zsar-kauppakeskittymää haetaan yrityssaneeraukseen *Helsingin Sanomat*.  22.12.2020. Viitattu 5.11.2021.
14. ↑
15. ↑
16. ↑
17. ↑
18. ↑  Astikainen Riitta: Kaupunginjohtaja osti tontteja perheyhtiölleen Järvenpään Kaarle Salmivuori ei näe kaupoissa ongelmia "Ostin kaavoitettua maata ja maksoin käyvän hinnan" *Helsingin Sanomat*.  15.2.1992. Viitattu 5.11.2021.